Diari Oficial de la Generalitat Valenciana


Sumari del DOGV 5965, del 02-03-2009 (2009/2186)

RESOLUCIÓ de 17 de febrer de 2009, de la directora gerent de l'Institut Valencià d'Art Modern, per a la convocatòria d'una beca de formació i perfeccionament per a l'any 2009.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   5965

Data del DOGV
:   02-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/2186


Data del document
:   17-02-2009

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * assignació per estudis

RESOLUCIÓ de 17 de febrer de 2009, de la directora gerent de l'Institut Valencià d'Art Modern, per a la convocatòria d'una beca de formació i perfeccionament per a l'any 2009. [2009/2186]
L'Institut Valencià d'Art Modern (IVAM) és una entitat de dret públic de la Generalitat amb personalitat jurídica pròpia i amb autonomia econòmica i administrativa per a la realització dels seus fins, entre els que es troben el coneixement, foment, investigació i difusió de l'art modern.
En el marc del desplegament i compliment d'aquests objectius l'IVAM, convoca la concessió d'una beca perquè els jóvens puguen accedir a la realització de pràctiques professionals, segons el que disposa el Decret 108/1992 de 6 de juliol del Govern Valencià, pel qual es regula la concessió de beques, existint consignació econòmica per a això en el pressupost de l'IVAM per a l'exercici 2009.
En virtut de les facultats que em confereix l'Ordre de delegació de 30 d'octubre de 1997 del conseller de Cultura, Educació i Ciència (DOGV núm. 3126 de 20.11.1997), resolc:
Primer
Convocar la concessió d'una beca de formació i perfeccionament per a l'Àrea Tècnica-Artística de l'IVAM:
Departament: Fotografia
Funcions: captura, processament i arxiu d'imatges
Durada: 12 mesos
Dotació: 700 €/mes
Segon
Aprovar les bases que s'adjunten com a Annex I, que han de regir la convocatòria.
Tercer
L'import de la beca serà finançat a càrrec del capítol 4 G 480 del Pressupost de l'IVAM per a l'exercici 2009, entenent-se'n condicionada la concessió i gaudi en el període de 2010 que la beca comprenga, a la consignació de crèdit adequat i suficient per al dit exercici.
Quart
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la llei Reguladora de la Jurisdicció Contenciosa Administrativa, aquesta resolució, que posa fi a la via administrativa, podrà ser recorreguda potestativament, en els terminis i davant els òrgans que s'indiquen a continuació:
a) El recurs de reposició haurà d'interposar-se davant la directora gerent de l'IVAM en el termini d'un mes a comptar de l'endemà de la publicació d'aquesta resolució.
b) El recurs contenciós administratiu haurà de plantejar-se davant el Tribunal Superior de la Comunitat Valenciana en el termini de dos mesos a comptar de l'endemà de la publicació.
València, 17 de febrer de 2009.- La directora gerent: Consuelo Císcar Casabán.
ANNEX I
Bases per a la concessió d'una beca de formació i perfeccionament per al Departament de Fotografia de l'IVAM
Primera. Objecte
La beca s'atorga a la fi de facilitar als jovens aspirants, que reunisquen els requisits indicats més avall, l'aprenentatge de tècniques fotogràfiques, així com donar-los la possibilitat de participar en l'activitat museística en estreta col·laboració amb els fotògrafs de l'IVAM.
Segona: Requisits dels aspirants
La beca objecte d'aquesta convocatòria s'adjudicarà mitjançant concurs de mèrits entre els diversos aspirants que reunisquen els requisits següents i els acrediten documentalment:
1. Requisits acadèmics:
Formació Professional de Grau Superior
Família: Comunicació, imatge i so
Títol: Tècnic Superior en Imatge
2. Només podran participar els aspirants que hagen obtingut el títol exigit l'any 2003 i següents.
Tercera: Sol·licituds
1. Les sol·licituds, que es formalitzaran segons el model i dades de l'annex II, podran presentar-se en el termini de 15 dies hàbils a partir de l'endemà de la publicació d'aquesta convocatòria en el Diari Oficial de la Comunitat Valenciana DOCV.
2. Les sol·licituds es presentaran a les oficines de l'IVAM per al seu registre, i hauran d'incloure els documents següents:
a) Instància, ajustada al model de l'annex II, en què necessàriament hauran de figurar les dades següents: nom i cognoms, DNI, direcció completa, telèfon de contacte, correu electrònic, deixant constància de l'acceptació de totes les condicions establides en les presents bases.
b) Fotocòpia compulsada de la titulació acadèmica.
c) Fotocòpia compulsada de certificació d'expedient acadèmic.
d) Currículum vitae del sol·licitant, signar i datat pel sol·licitant.
e) L'experiència professional si és el cas, al·legada en el currículum es documentarà mitjançant certificació on consten les funcions exercides a l'empresa per a la qual s'haja treballat.
f) Les sol·licituds o beques que haja sol·licitat o que hagen sigut atorgades per altres administracions, ens públics o privats.
g) Fotocòpia compulsada del DNI o passaport.
h) Certificacions vigents acreditatives d'estar al corrent en el compliment de les obligacions tributàries estatals i/o autonòmiques, i de Seguretat Social, i a més la documentació acreditativa de tenir cobertura sanitària. En el supòsit de no estar ni haver estat en el període anterior de dotze mesos obligat l'interessat al compliment de les obligacions tributàries i amb la Seguretat Social, bastarà amb la presentació de declaració responsable, el model de la qual s'estableix en l'Annex III a aquestes bases, per a acreditar dit extrem.
3. Si la sol·licitud no reuneix totes les dades exigides o falta documentació acreditativa, es requerirà a l'interessat per que en el termini de 10 dies hàbils subsane el defecte o acompanye els documents preceptius amb indicació de que, si no ho fera, es entendrà desistit de la seua petició, prèvia resolució dictada segons estableix l'article 71 de la Llei 30/1992, de 26 de novembre, de Regimen Jurídic de les Administracions Públiques y del Procediment Administratiu Comú.
Quarta: Mèrits avaluables en el concurs
Els mèrits que necessàriament deuran acreditar-se mitjançant la presentació de documents originals o còpies compulsades, seran avaluats per la comissió qualificadora d'acord amb la baremació següent:
- Expedient acadèmic: Un màxim de 4 punts en funció de la nota mitjana obtinguda en l'expedient acadèmic, d'acord amb l'escala següent:
- Nota mitjana:
Aprovat: 1 punt
Notable: 2 punts
Excel·lent: 3 punts
Matricula d'Honor: 4 punts
Les fraccions corresponents a les notes mitges s'arrodoniran per excés, en el cas de ser aquestes superiors a 0'5.
- Formació:
- Titulació superior a l'exigida com a requisit:
1. Doctor: 1,5 punts.
Llicenciat universitari: 1 punt.
Diplomat universitari: 0,75 punts.
- Cursos:
Es valoraran fins a un màxim de quatre punts aquells cursos rebuts o impartits que s'acrediten, relacionats directament amb el contingut de l'especialitat de la beca que se sol·licite, d'acord amb l'escala següent:
a) De 100 o més hores: 2 punts
b) De 75 o més hores: 1,5 punts
c) De 50 o més hores :1 punt
d) De 25 o més hores: 0,5 punts
e) De 15 o més hores: 0,2 punts
Cursos impartits: Es valoraran per una sola vegada, no sent susceptibles de ser valorades les successives edicions d'un mateix curs.
- Idiomes:
Es valorarà amb un màxim de dos punts el coneixement d'idiomes dels països integrants de la UE o de qualsevol altre país del món a raó de 0,40 punts curs, o el seu equivalent si es tracta de cicles, corresponents al títol expedit per la Universitat o Escola Oficial d'Idiomes.
- Coneixement del valencià: es graduarà segons el nivell de coneixement que s'acredite mitjançant certificat de la Junta Qualificadora de Coneixements de Valencià.
Oral: 0,75 punts
Elemental: 1 punt
Mitjà: 2 punts
Superior: 3 punts
- Experiència:
Per cada any complet d'experiència professional desenvolupada en l'àrea de la beca a què s'opta, indicada en el currículum i acreditada documentalment: un punt, fins a un màxim de dos. Els períodes de temps inferiors a l'any es valoraran proporcionalment, computant-se només els mesos complets.
- Mèrits específics:
Publicacions, editorials, articles, col·laboracions o altres mèrits relacionats directament amb les funcions de la beca a què s'opta: Fins a un màxim de tres punts.
Els sol·licitants hauran de posseir els requisits i les condicions que s'assenyalen en esta convocatòria en acabar el termini de presentació de sol·licituts. Els mèrits que s'aduïsquen hauran de ser acreditats, mitjançant les còpies compulsades corresponents, en el moment de presentaciò de sol·licituds.
Cinquena. Resolució de la convocatòria
Per a la valoració dels mèrits es constituirà una comissió qualificadora integrada per:
President:
director econòmic-administratiu.
Vocals:
El/La directora del àrea Tècnica-Artística
El/La cap del departament de Fotografia
El/La tècnic de control i qualitat
Secretària amb veu però sense vot:
Una tècnic del departament de gestió administrativa
Es faculta la comissió qualificadora per a realitzar per mitjà dels seus membres o a través de l'assessorament d'altres tècnics, totes les comprovacions necessàries per a qualificar millor els mèrits al·legats, i fer un seguiment periòdic del treball realitzat durant el temps que estiga vigent la beca. La comissió podrà comptar amb tants assessors com estime convenient.
Finalitzada la valoració dels mèrits corresponents, la comissió qualificadora convocarà els cinc sol·licitants que hagen obtingut en la fase de valoració de mèrits una major puntuació a la realització d'una entrevista, durant la qual podrà avaluar els coneixements orals dels idiomes acreditats documentalment o al·legats pels sol·licitants. La comissió qualificadora valorarà els resultats de la entrevista fins a un màxim de 10 punts, i elevarà la proposta de concessió de les beques en el termini màxim de tres mesos comptats des de l'acabament del termini de presentació de sol·licituds, a la directora gerent de l'IVAM, qui resoldrà la convocatòria. La resolució de concessió de la beca es publicarà en el Diari Oficial de la Comunitat Valenciana.
Si en el termini de tres mesos comptats des de la data en què la sol·licitud haja entrat en el registre de l'òrgan competent per a la seua tramitació, no es dicta i notifica la resolució corresponent a aquesta convocatòria, s'entendrà que l'efecte del silenci administratiu és desestimatori de les sol·licituds presentades.
Així mateix, la comissió qualificadora podrà formular proposta en el sentit que siga declarada deserta la convocatòria si, a judici seu, no haguera concursants amb mèrits suficients per a merèixer l'adjudicació.
Sisena. Condicions Generals
1. S'exclousran les sol·licituds dels aspirants que tinguen una relació laboral remunerada.
2. Esta beca es incompatible amb altres que puguen concedir per la mateixa activitat o per a una activitat semblant.
3. El/La beneficiari/a no haurà d'incórrer en cap de les circumstàncies recollides en l'article 13 de la Llei 38/2003, General de Subvencions.
4. No podrán ser beneficiaris els sol·licitants que no es troben, a la finalització del termini de presentació de la sol·licitud, al corrent de les obligacions tributàries i de Seguretat Social.
Setena. Obligacions i drets dels becaris
Tindrà la consideració de beneficiari de la beca el destinatari dels fons públics que haja de realitzar l'activitat que va fonamentar l'atorgament mitjançant la resolució de la directora gerent de l'IVAM.
Les obligacions del becari/a o beneficiari/a consistiran en:
a) L'ampliació i el perfeccionament dels seus coneixements en la matèria, mitjançant la col·laboració amb el personal tècnic de l'IVAM en els treballs específics que se li encomanen, per la qual cosa haurà de romandre als locals del centre i realitzar l'horari que establisca la Direcció de l'IVAM.
b) Comunicar a l'IVAM l'obtenció o gaudí d'altres beques, subvencions o ajudes per a la mateixa finalitat, procedents de qualsevol administracions o ens públics, o la realització de treballs o estudis que dificulten el compliment de la finalitat de la beca.
El/La becari/a haurà de realitzar les activitats de formació que el personal tècnic del Àrea els encomanen, raó per la qual hauran de romandre en l'IVAM durant el periode establit per a la beca.
Acabat el termini de la beca i amb l'informe d'assistencia, aprofitament i aptitud fet pel cap del Departament o Area s'expedirà el certificat corresponent.
Vuitena. Resultats del treballs
Els resultats derivats dels treballs que el becari/a realitze quedaran en propietat de l'IVAM, sense l'autorització del qual no podran ser utilitzats pel becari/a.
Novena. Durada de la beca i dotació econòmica
El període de gaudi de les beques serà de dotze mesos naturals segons es disposa en la present convocatòria, iniciant-se el dit període en la data que s'indique per la Direcció de l'IVAM mitjançant una resolució.
La beca estarà dotada amb un import íntegre de 700 € mensuals i la forma de pagament serà mensual, previ certificat del cap del Departament de Fotografia que acredite la bona marxa de l'objecte de la beca.
Deu. Naturalesa de les beques
Aquesta beca es de formació, perfeccionament de coneixements i adquisició d'experiència i habilitats, i les tasques que comporta es desenvoluparan amb els tècnics del departament.
La concessió i gaudi d'aquesta beca no estableix cap tipus de relació laboral amb l'IVAM, ni suposa cap compromís per a la incorporació posterior del becari a la plantilla de la dita entitat.
Onze. Contravencions i disposicions subsiguients
L'IVAM podrà deixar sense efecte, per resolució de la directora gerent a proposta de la comissió qualificadora, la beca concedida, amb audiència prèvia a l'interessat, quan el/la beneficiari/a incórrega en alguna de les causes següents:
a) Incompliment de les seues obligacions.
b) No realitzar l'activitat que motiva la concessió.
c) Deixar de reunir els requisits exigits en la present convocatòria.
d) Incórrer en supòsit d'incompatibilitat per a la seua concessió o gaudi, de conformitat amb la base sisena de la present convocatòria.
e) Incomplir, sense causa que ho justifique, qualsevol altra de les condicions establides en la present convocatòria
Dotze
Tota alteració de les condicions tingudes en compte per a la concessió de la beca i, en tot cas, l'obtenció o gaudi concurrent de beques, subvencions o ajudes atorgades per altres administracions o ens públics o privats, o la realització de treballs o estudis que dificulten el compliment de la finalitat de la beca podrà donar lloc a la modificació, i si és el cas, revocació de la resolució de concessió.
Tretze
Escaurà el reintegrament de les quantitats percebudes i l'exigència de l'interès de demora des del moment del pagament de la beca en els supòsits següents:
a) Haver obtingut la beca sense reunir les condiciones exigides per a això.
b) Incompliment de la finalitat per a la que ha sigut concedida la beca.
c) Incompliment de les condicions imposades a l'adjudicatari amb motiu de la concessió i gaudi de la beca.
Catorze. Borsa de reserva i substitucions
La comissió avaluadora elaborarà una borsa de reserva per a cobrir les renúncies o abandonaments. Així mateix, esta comissió procedirà a cobrir les vacants que puguen produir-se en l'ordre establit en la borsa de reserva en l'àrea per al que s'ha concedit.
Quinze. Causes de reintegrament de l'import de la beca
Els becaris hauran de reintegrar l'import de la beca si incorren en alguna de les causes previstes en l'article 37 de la Llei 38/2003 de 17 de novembre, General de Subvencions.